แห่ซื้อ-สะสมทองบางสะพาน แท้100% เชื่อช่วยแคล้วคลาดปลอดภัย
ผู้นิยมทองคำ แห่ซื้อล็อกเก็ต ทองบางสะพานของแท้ ร่อนจากคลองทอง ต.ร่อนทอง ทั้งซื้อให้ตัวเอง ซื้อเป็นของขวัญของฝากให้ผู้ที่เครารพนับถือ เทศกาลตรุษจีนออเดอร์ล้นไม่พอขาย เชื่อมีพุทธคุณช่วยให้การเดินทางแคล้วคลาดปลอดภัยวันที่ 23 มกราคม นายกฤษดา หมวดน้อย ที่ปรึกษาผู้ว่าราชการจังหวัดประจวบคีรีขันธ์ และที่ปรึกษาสภาวัฒนธรรม ต.ร่อนทอง อ.บางสะพานจ.ประจวบคีรีขันธ์ เปิดเผยว่า หลังจากมีผู้ประกอบการในกลุ่มวิสาหกิจชุมชน รับซื้อทองบางสะพานที่ชาวบ้านร่อนได้ในคลองทองพื้นที่ ต.ร่อนทอง จากนั้นได้นำทองมาจำหน่ายโดยผลิตเป็นล็อกเก็ตขนาดเล็กภายในบรรจุทองบางสะพานล่าสุด ได้รับความนิยมจากลูกค้าเป็นอย่างมากในช่วงเทศกาลตรุษจีน เพื่อนำไปเป็นของขวัญของฝาก ทำให้สินค้าไม่พอจำหน่าย แต่ยังเปิดรับจองเพื่อรับสินค้าได้หลังช่วงเทศกาลตรุษจีน เนื่องจากล็อกเก็ตที่จำหน่ายจะมีราคา 2000- 3000 บาท และราคาไม่เกิน 5000 บาท เพื่อให้เหมาะสมกับสภาวะเศรษฐกิจในปัจจุบันผู้ซื้อบางรายเชื่อว่าทองบางสะพานมีพุทธคุณช่วยให้การเดินทางแคล้วคลาดปลอดภัยและเป็นของหายาก ทั้งนี้ ผู้ซื้อทุกรายจะมีใบรับประกันจากกลุ่มวิสาหกิจชุมชนว่า เนื้อทองในล็อกเก็ตเป็นทองบางสะพานของแท้ที่ได้จากการร่อนในคลองทอง ด้วยภูมิปัญญาท้องถิ่น ไม่มีการย้อมแมวอย่างเด็ดขาด ซึ่งนักท่องเที่ยวบางรายไปรอซื้อเศษทองที่ร่อนได้บริเวณริมคลอง เพื่อนำมาจ้างทำเป็นล็อกเก็ตในราคาพิเศษ นายกฤษดา กล่าวสำหรับทองคำบางสะพาน มีหลักฐานในพงศาวดาร พระสมัยของพระเจ้าอยู่หัวพระบรมโกษฐ์ ใน พ.ศ.2289-2291 ได้มีการเกณฑ์ไพร่พลจำนวน 2 พันคน มาร่อนทองที่บางสะพาน ได้ทองคำ 90 ชั่ง น้ำหนัก 54 กิโลกรัม หรือน้ำหนักทอง 3600 บาท นำไปหุ้มยอดมณฑปพระพุทธบาทสระบุรีนอกจากนี้ ในวรรณคดีขุนช้าง ขุนแผน ได้กล่าวถึงการนำทองบางสะพานไปทำ ดาบฟ้าฟื้น ของขุนแผน ความตอนหนึ่งระบุว่า เอาไม้ระงับสรรพยามาทำฝัก ประสมผงลงรักให้ผิวผ่อง กาบหุ้มต้นปลายลายจำลอง ทำด้วยทองถ้วนบาทชาติ บางตะพาน ซึ่งในปัจจุบันเรียกว่าบางสะพาน ดาบฟ้าฟื้นของของขุนแผนนั้น ถือเป็นดาบอันศักดิ์สิทธิ์คู่กายของขุนแผน ชี้ไปทางไหนข้าศึกก็จะพ่ายแพ้ทุกทิศทาง
ผู้นิยมทองคำ แห่ซื้อล็อกเก็ต ทองบางสะพานของแท้ ร่อนจากคลองทอง ต.ร่อนทอง ทั้งซื้อให้ตัวเอง ซื้อเป็นของขวัญของฝากให้ผู้ที่เครารพนับถือ เทศกาลตรุษจีนออเดอร์ล้นไม่พอขาย เชื่อมีพุทธคุณ
ทองบางสะพาน,ล็อกเก็ตทองบางสะพาน,ทองนพคุณ,แห่ซื้อทองบางสะพาน,ของดีบางสะพาน,ข่าวทั่วไป